 ປະ​ຊາ​ຊົນ ໃນ​ທ້ອງ​ຖິ່ນ ​ຂອງ​ກຳ​ປູ​ເຈຍ ຕັ້ງ​ໜ່ວຍ​ ລາດ​ຕະ​ເວນ ປ່າ​ໄມ້
ປະ​ຊາ​ຊົນ​ໃນເຂດ​ທ້ອງ​ຖິ່ນ ຂອງ​ກຳ​ປູ​ເຈ​ຍ ພາ​ກັນ​ຈັດ​ຕັ້ງ ໜ່ວຍ​ລາດ​ຕາະເວນ​​ຂຶ້ນ ເພື່ອ​ປົກ​ປັກ​ຮັກ​ສາ ບໍ່​ໃຫ້​ມີ​ການ​ລັດ​ລອບ​ຕັດ​ໄມ້ ທຳ​ລາຍ​ປ່າ.
ອີງຕາມລາຍງານຂ່າວປ່າໄມ້ແລ້ວ ກຳປູເຈຍສູນເສຍປ່າ ຍ້ອນມີການລັກລອບຕັດໄມ້ ປະມານ 208,000 ເຮັກຕາໃນແຕ່ລະປີ ເວລານີ້ ປະຊາຊົນຢູ່ໃນເຂດທ້ອງຖິ່ນທີ່ກາງຕໍ່ປ່າໄມ້ໃນການດຳລົງຊີວິດຂອງພວກເຂົາເຈົ້າ ພວມທຳການຕໍ່ສູ້ຕ້ານຄືນ ແລະຮ້ອງຂໍ ການຊ່ວຍເຫຼືອ Kevin Enoch ນັກຂ່າວວີໂອເອ ມີລາຍງານກ່ຽວກັບເລື້ອງນີ້ ຊຶ່ງໄພສານຈະ ນຳເອົາ ລາຍລະອຽດມາສະເໜີທ່ານ ໃນອັນດັບຕໍ່ໄປ ປ່າໄມ້ປົກຄຸມ ຫຼາຍກວ່າເຄິ່ງນຶ່ງຂອງດິນແດນປະເທດກຳປູເຈຍທັງໝົດ ແຕ່ອີງຕາມການສຶກສາເມື່ອໄວໆມານີ້ ປະເທດທີ່ຕັ້ງຢູ່ໃນເຂດເອເຊຍຕາເວັນອອກສຽງໃຕ້ດັ່ງກ່າວ ຍັງສູນເສຍປ່າໄມ້ ໃນລະດັບສູງທີ່ສຸດ ຄືມີການຕັດໄມ້ຖາງປ່າ ຫລາຍກວ່າ 200,000 ເຮັກຕາ ໃນແຕ່ລະປີ ໃນພາກເໜືອຂອງປະເທດນັ້ນ ປະມານນຶ່ງສ່ວນສາມ ຂອງດົງຊົມເພັນ (Chom Penh) ໄດ້ຫາຍໄປແລ້ວ ນັບແຕ່ປີ 2000 ເປັນຕົ້ນມາ ຍ້ອນການຕັດໄມ້ແບບຜິດກົດໝາຍ ແລະການອະນຸມັດໃຫ້ເຮັດສວນຢາງພາລາຂອງລັດຖະບານ ນັ້ນຄືຂ່າວຮ້າຍສຳລັບພວກຊົນເຜົ່າກອຍ ທີ່ກາງຕໍ່ປາໄມ້ ເປັນບ່ອນທຳມາຫາກິນຂອງພວກເຂົາເຈົ້າ ປ້າ ຊິນ ບາ ສະມາຊິກໃນໜ່ວຍລາດຕະເວນປ່າໄມ້ ກ່າວເປັນພາສາຂະເໝນວ່າ: ດ້ວຍເຫດນີ້ ພວກເຂົາເຈົ້າຈຶ່ງເລີ້ມພາກັນລາດຕະເວນປ່າໄມ້ດ້ວຍ ໂດຍເອີ້ນຕົນເອງວ່າ ໜ່ວຍຮັກສາຄວາມເປັນລະບຽບຜູ້ເຖົ້າ ລຸງ ຣົມ ຊູ ສະມາຊິກໃນໜ່ວຍລາດຕະເວນປ່າໄມ້ອີກຄົນນຶ່ງກ່າວວ່າ: ໂດຍມີພ້າອີ່ໂຕ້ເປັນອາວຸດ ພວກລາດຕະເວັນໄດ້ເຂົ້າໄປໃນປ່າເປັນເວລາຫຼາຍໆມື້ໃນແຕ່ລະເທື່ອໂດຍຖືອາຫານການກິນແລະເຊື້ອໄຟຂອງເຂົາເຈົ້າໄປນຳ ພວກເຂົາເຈົ້າກ່າວວ່າ ເຂົາເຈົ້າບໍ່ໄດ້ທຳຮ້າຍຜູ້ໃດ ພຽງແຕ່ພະຍາຍາມ ປົກປ້ອງວິຖີຊີວິດຂອງພວກເຂົາເຈົ້າ ລຸງ ຣູອົສ ລິມ ຜູ້ກໍ່ຕັ້ງແລະຫົວໜ້າໜ່ວຍລາດຕະເວນປ່າໄມ້ ກ່າວວ່າ: ໜ່ວຍລາດຕະເວນກ່າວວ່າ ສ່ວນໃຫຍ່ຂອງພວກລັກລອບຕັດໄມ້ແມ່ນເປັນຄົນໃນທ້ອງຖິ່ນ ທີ່ຊອກຫາຕັດໄມ້ຢູ່ໃນຂົງເຂດ ຍ້ອນປ່າໄມ້ຂອງພວກເຂົາເຈົ້າໄດ້ໝົດໄປແລ້ວ ເຈົ້າໜ້າທີ່ກຳປູເຈຍ ກ່າວວ່າ ໂດຍທົ່ວໄປແລ້ວ ພວກເຂົາເຈົ້າສະໜັບສະໜຸນ ໜ່ວຍລາດຕະເວນດັ່ງກ່າວນີ້ແລະພວກເຂົາເຈົ້າກໍພວມພະຍາຍາມຫາທາງຫຼຸດຜ່ອນການຕັດໄມ້ແບບຜິດກົດໝາຍ Sin Ba, Patrol Member: Rom Su, Patrol Member: